Luis Enrique, reacție acidă înaintea duelului PSG – Borussia Dortmund: ”Îi vom aplauda pe rivali, chiar dacă nu merită”
PSG va disputa, marți, returul cu Borussia Dortmund, pe teren propriu, în manșa retur a semifinalelor UEFA Champions League.
Luis Enrique, antrenorul lui PSG, a susținut o conferință de presă premergătoare meciului, iar jurnaliștii l-au întrebat cum va reacționa dacă echipa sa va rata calificarea în finală.
Drept urmare, tehnicianul a avut o reacție acidă la adresa adversarilor.
”(n. red – Va fi un eșec dacă nu vă calificați în finală?) Să trecem la partea negativă. Păi, dacă nu mergem în finală, a doua zi va răsări soarele și vom merge mai departe. Îi vom aplauda pe rivali, chiar dacă poate nu o merită.
Nu știu dacă este un avantaj faptul că jucăm acasă. Titularii, cei care vor juca la Paris, nu au acționat în tur. Dar acum am reușit să pregătim perfect meciul. Acum ne dorim să întoarcem rezultatul.
Ne aflăm în fața posibilității de a ajunge în finala Ligii Campionilor, ceea ce se întâmplă rar în această întrecere. Trebuie să fim mai buni decât adversarul nostru”, a declarat Luis Enrique, citat de Mundo Deportivo.